CELEX: 62014TN0523
Language: hr
Date: 2014-07-14 00:00:00
Title: Predmet T-523/14: Tužba podnesena 14. lipnja 2014. – Squeeze Life protiv OHIM-a – Evolution Fresh (SQUEEZE LIFE)

22.9.2014   
            
            
               HR
            
            
               Službeni list Europske unije
            
            
               C 329/21
            
         Tužba podnesena 14. lipnja 2014. – Squeeze Life protiv OHIM-a – Evolution Fresh (SQUEEZE LIFE)
   (Predmet T-523/14)
   2014/C 329/29
   Jezik na kojem je tužba podnesena: španjolski
   
      Stranke
   
   
      Tužitelj: Squeeze Life, SL (Alicante, Španjolska) (zastupnik: J. Devaureix, odvjetnik)
   
      Tuženik: Ured za usklađivanje na unutarnjem tržištu (žigovi i dizajni)
   
      Druga stranka u postupku pred žalbenim vijećem: Evolution Fresh, Inc. (San Bernardino, Sjedinjene Američke Države)
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi i proglasi neprimjenjivom odluku drugog žalbenog vijeća Ureda za usklađivanje na unutarnjem tržištu (žigovi i dizajni) od 14. travnja 2014. te posljedično proglasi:
               
                           —
                        
                        
                           da je Squeeze Life, S.L., a ne podnositelj prijave, Evolution Fresh, Inc., podnio žalbu pred žalbenim vijećem protiv odluke Odjela za prigovore OHIM-a od 20. prosinca 2013.;
                        
                     
                           —
                        
                        
                           da je stoga odluka Odjela za prigovore OHIM-a od 20. prosinca 2013. konačna, a time i odbijanje proizvoda iz razreda 32 te djelomično i usluga iz razreda 35 u pogledu prijave za registraciju žiga Zajednice br. 1 1 1 70  966„SQUEEZE LIFE”;
                        
                     
         
               —
            
            
               naloži prekid postupka pretvaranja br. 8311048 koji se vodi pred OHIM-ovom službom nadležnom za registar do donošenja konačne odluke u ovom postupku te istovremeno pruži navedenoj službi za registar primjerene informacije kako bi ona prekinula postupak pretvaranja;
            
         
               —
            
            
               naloži tuženiku da snosi troškove.
            
         
      Tužbeni razlozi i glavni argumenti
   
   Podnositelj prijave žiga Zajednice: Evolution Fresh, Inc.
   Predmetni žig Zajednice: verbalni žig „SQUEEZE LIFE” za proizvode i usluge iz razreda 32, 35 i 43 – prijava za registraciju žiga Zajednice br. 1 1 1 70  966
   Nositelj žiga ili znaka navedenog u postupku povodom prigovora: tužitelj
   Navedeni žig ili znak: verbalni žigovi Zajednice i nacionalni verbalni žigovi „ZUMIT SQUEEZE LIFE” za proizvode i usluge iz razreda 29, 31, 32 i 35
   Odluka Odjela za prigovore: djelomično odbijanje prigovora
   Odluka žalbenog vijeća: žalbeno vijeće je zabilježilo povlačenje prijave za registraciju žiga Zajednice i okončalo postupke povodom žalbe i prigovora
   Tužbeni razlozi:
   
               —
            
            
               povreda članka 73. Uredbe br. 207/2009;
            
         
               —
            
            
               povreda članka 108. i pratećih članaka Uredbe br. 207/2009.